als_Latn dik_Latn sag_Latn
Presidenti i SHBA-së Barak Obama ka kërkuar nga amerikanët që “të mos përfshihen nga histeria ose frika” për sëmundjen e Ebolas.
Gjatë fjalimit të tij të përjavshëm drejtur kombit amerikan, Obama theksoi se “kjo është sëmundje serioze”, por ka shtuar se krijimi i panikut për Ebolën, “vetëm e bën më të vështirë gjendjen për njerëzit, që të marrin informacione të sakta të cilat u nevojiten”.
“Ne duhet të udhëhiqemi nga shkenca dhe ne duhet t’i mbajmë mend faktet themelore”, tha Obama.
“Por, për luftën kundër sëmundjes Ebola do të duhet kohë”, shtoi ai.
“Luftimi i kësaj sëmundjeje do të marrë kohë. Para se kjo të përfundoj, ne ndoshta do të shohim më tepër raste të izoluara këtu në Amerikë. Por ne e dimë se si ta udhëheqim këtë luftë”, tha Barak Obama.
Obama foli në kohën kur në botë është shtuar numri i viktimave nga Ebola.
als_Latn als_Latn als_Latn als_Latn als_Latn als_Latn